**INFORMÁCIA PRE ŽIADATEĽOV**

o nenávratný finančný príspevok z PRV SR 2007 – 2013

v súvislosti s výzvou č. 2012/PRV/20 na opatrenie 1.1 „Modernizácia fariem“ a výzvou č. 2012/PRV/21 na opatrenie 1.2 „Pridávanie hodnoty do poľnohospodárskych produktov a produktov lesného hospodárstva“

**o postupe pri obstarávaní tovarov, stavebných prác a služieb v zmysle zákona č. 25/2006 Z. z. o verejnom obstarávaní** v znení neskorších predpisov (ďalej len „zákon“).

Žiadateľ o NFP z PRV SR 2007 – 2013 je povinný obstarávať tovary, stavebné práce a služby v súlade so zákonom, ak to tento zákon vyžaduje.

Podľa tohto zákona je žiadateľ **osobou povinnou obstarávať** v zmysle § 7 zákona vtedy:

* 1. ak žiadateľ nie je verejným obstarávateľom ani obstarávateľom a verejný obstarávateľ mu poskytne **viac ako 50%** finančných prostriedkov na dodanie tovaru, na uskutočnenie stavebných prác a na poskytnutie služieb.

Vtedy je žiadateľ **povinný** **postupovať ako VEREJNÝ OBSTARÁVATEĽ** podľa zákona;

* 1. ak žiadateľ nie je verejným obstarávateľom ani obstarávateľom a verejný obstarávateľ mu poskytne **max.50%** finančných prostriedkov na dodanie tovaru, na uskutočnenie stavebných prác a na poskytnutie služieb.

Vtedy je žiadateľ povinný používať:

* + 1. postup zadávania **podprahových zákaziek podľa § 99 až 101 zákona**, ak predpokladaná hodnota zákazky je **rovnaká alebo vyššia ako finančný limit podľa § 4 ods. 5** (**10 000 EUR**, ak ide o zákazku na dodanie tovaru alebo o zákazku na poskytnutie služieb, **20 000 EUR**, ak ide o zákazku na uskutočnenie stavebných prác).

Pri zadávaní takej zákazky **nie je** táto osoba povinná vykonávať činnosti vo verejnom obstarávaní prostredníctvom **odborne spôsobilej osoby**.

* + 1. postup zadávania **zákaziek s nízkymi hodnotami podľa § 102[[1]](#footnote-1)**, ak predpokladaná hodnota zákazky je **nižšia ako finančný limit podľa § 4 ods. 5** (**10 000 EUR**, ak ide o zákazku na dodanie tovaru alebo o zákazku na poskytnutie služieb, **20 000 EUR**, ak ide o zákazku na uskutočnenie stavebných prác).

V Bratislave 29.2.2012.

1. *postup je opísaný podrobnejšie v kapitole 4 Príručky pre žiadateľa o poskytnutie NFP z PRV SR 2007 – 2013 pre 4. výzvu na opatrenie 1.1. „Modernizácia fariem“, resp. pre 2. výzvy na opatrenie 1.2 „Pridávanie hodnoty do poľnohospodárskych produktov a produktov lesného hospodárstva“.* [↑](#footnote-ref-1)